Er en rødspætte en fugl? Kan man sætte brudelys i vase?

I dag er svarene på de spørgsmål ikke længere standardviden. Kendskabet til den natur, der omgiver os, er på bare få generationer svundet gevaldigt ind – og spørgsmålet er, hvad det egentlig gør ved os. Hvad mister vi, når vi mister sprog for naturen?

Zetland sætter i dag gang i en serie, hvor vi undersøger netop dét – og du kan også være med. I naturquizzen herunder kan du se, hvor godt styr du selv har på nogle ret basale spørgsmål om vores natur. Vi har bedt analyseinstituttet DMA om at stille de samme spørgsmål til et repræsentativt udsnit af befolkningen, så du kan også se, om du er bedre end gennemsnittet. Eller værre. Gys.